****

**ΔΕΛΤΙΟ ΤΥΠΟΥ**

**ΗΜΕΡΙΔΑ**

**«ΑΛΚΗ ΖΕΗ. ΙΣΤΟΡΙΑ, ΜΝΗΜΗ, ΑΥΤΟΒΙΟΓΡΑΦΙΑ»**

Το Πανεπιστήμιο Θεσσαλίας (Π.Θ.) σε συνεργασία με τον *Σύλλογο Φίλων του Μουσείου Παιδικής και Εφηβικής Λογοτεχνίας* και άλλους φορείς, διοργανώνει Ημερίδα με αφορμή τα 100 χρόνια από τη γέννηση της Άλκης Ζέη. Καλεσμένοι /ες ομιλητές/τριες είναι πανεπιστημιακοί καθηγητές από διάφορα ακαδημαϊκά ιδρύματα της χώρας. Στην ημερίδα θα γίνει παρουσίαση του νεοεκδοθέντος συλλογικού τόμου με τίτλο «Άλκη Ζέη: Ιστορία, Μνήμη, Αυτοβιογραφία» του κυκλοφορεί από την ΕΛΛΗΝΟΕΚΔΟΤΙΚΗ. Η βραδιά θα κλείσει με μουσικό πρόγραμμα.

Η ημερίδα θα πραγματοποιηθεί την Τετάρτη 13 Δεκεμβρίου στις 17:30 στο αμφιθέατρο του Πανεπιστημίου Θεσσαλίας «ΣΑΡΑΤΣΗΣ» και είναι ελεύθερη για το κοινό.

Αναλυτικά το πρόγραμμα:

**Τετάρτη 13/12/2023**

Συντονισμός: Τασούλα Τσιλιμένη, Καθηγήτρια ΠΤΠΕ του Πανεπιστημίου Θεσσαλίας και Πρόεδρος του Συλλόγου Φίλων του Μουσείου Παιδικής & Εφηβικής Λογοτεχνίας.

17:30-17:45 Χαιρετισμοί

17:45-18:00 **Τασούλα Τσιλιμένη**, Καθηγήτρια στο ΠΤΠΕ του Πανεπιστημίου Θεσσαλίας, Διευθύντρια του Μουσείου Παιδικής & Εφηβικής Λογοτεχνίας, ‘Παρουσίαση του συλλογικού τόμου *Άλκη Ζέη: Ιστορία, μνήμη, Αυτοβιογραφία* (εκδόσεις Ελληνοεκδοτική)’.

18:00-18:20 **Βασιλική Πάτσιου,** Καθηγήτρια στο ΠΤΔΕ του Εθνικού και Καποδιστριακού Πανεπιστημίου Αθηνών, *Μνήμη και ταυτότητα στο έργο της Άλκης Ζέη «Ένα παιδί από το πουθενά».*

18:20-18:40 **Βασιλική Βασιλούδη,** Επίκουρη Καθηγήτρια στο ΠΤΔΕ του Πανεπιστημίου Κρήτης, *Πολιτικές, πολιτιστικές διαστάσεις της μουσικής στον «Μεγάλο περίπατο του Πέτρου».*

18:40-19:00 **Μένη Κανατσούλη,** Καθηγήτρια στο ΤΕΠΑΕ του Αριστοτελείου Πανεπιστημίου Θεσσαλονίκης, *Το χιούμορ στο έργο της Άλκης Ζέη.*

19:00-19:20 **Ελένη Κονταξή,** Εργαστηριακό Διδακτικό Προσωπικό (Ε.ΔΙ.Π.) στο ΠΤΠΕ του Πανεπιστημίου Θεσσαλίας, *Το λογοτεχνικό έργο για παιδιά και νέους της Άλκης Ζέη σε συνομιλία με την Ευρωπαϊκή Λογοτεχνία.*

19:20-19:50 **Δημήτρης Γουλής,** Επίκουρος Καθηγητής στο ΠΤΔΕ του Αριστοτελείου Πανεπιστημίου Θεσσαλονίκης, *Από το βιβλίο στη Μικρή οθόνη. Οι τηλεοπτικές μεταφορές των έργων της Άλκης Ζέη.*

19:50-20:15. Συζήτηση

20:15 ΜΟΥΣΙΚΟ ΠΡΟΓΡΑΜΜΑ

Συμμετέχει η **Ορχήστρα Μουσικής Δωματίου του Μουσικού Σχολείου Βόλου**, με υ π. Καθηγητή βιολιού τον κ. **Δημήτριο Καραμανώλη** και τους μαθητές/τριες: Παπαδημητρίου Μαριάννα, Παναγιωτίδου Μυρσίνη, Μαλλιακός Ιωάννης, Νιζάμη Μελίντα.

Η Ημερίδα τελεί υπό την Αιγίδα και Στήριξη του Υπουργείου Πολιτισμού.

Συνεργαζόμενοι φορείς:

Μουσείο Παιδικής και Εφηβικής Λογοτεχνίας (ΜΠΕΛ)

Εργαστήριο Λόγου και Πολιτισμού ΠΤΠΕ, Πανεπιστήμιο Θεσσαλίας

Ηλεκτρονικό περιοδικό για την μελέτη της Παιδικής Λογοτεχνίας

*ΚΕΙΜΕΝΑ*

Κύκλος Παιδικού & Εφηβικού Βιβλίου (παράρτημα IBBY)